Per a la sol·licitud d'autorització de trasllat i l'ampliació dels locals d'activitat i els canvis estructurals en les instal·lacions que pressuposin ampliació, redistribució o reestructuració de les instal·lacions
Plànol de l'establiment expedit i signat pel tècnic o per la tècnica competent.
Sol·licitar l'autorització de modificacions posteriors:
- Per ampliació, trasllat o canvi de titular: 274,05 euros.
El trasllat o l'ampliació dels locals d'activitat i els canvis estructurals en les instal·lacions que pressuposin ampliació, redistribució o reestructuració de les instal·lacions requereixen l'autorització prèvia per part de la Direcció General de Recursos Sanitaris abans de fer-se efectius.
El canvi de titularitat està subjecte, també, a autorització prèvia.
D'acord amb el que disposa l'article 25 de la Llei 26/2010, del 3 d'agost, de règim jurídic i de procediment de les administracions públiques de Catalunya, les sol·licituds es poden presentar davant de l'òrgan administratiu competent segons la ubicació de l'establiment industrial o, si no disposa d'instal·lacions, del domicili social.
Podeu informar-vos de les oficines de registre pròpies i les concertades de la Generalitat de Catalunya trucant al 012 o consultant la pàgina web: http://www14.gencat.cat/sacgencat/AppJava/registre.jsp.
Així mateix, també es poden presentar a través de qualsevol dels mitjans previstos a l'article 16.4 de la Llei 39/2015, d' 1 d'octubre, del procediment administratiu comú de les administracions públiques.
En el moment en què s'inicia el tràmit (presencialment o per correu) l'OGE corresponent, en el cas dels establiments d'ortopèdia o d'audiopròtesis, o el Departament de Salut, en el cas de les seccions d'ortopèdia o acústica audiomètrica de les oficines de farmàcia, emet un rebut o una carta de pagament on figura el codi de barres corresponent a la liquidació.
Un cop es disposa d'aquesta carta de pagament, la taxa es pot fer efectiva per diferents mitjans.
El termini per efectuar el pagament de les taxes és de deu dies hàbils, a comptar des de la data en què el titular rep la carta de pagament.
Una vegada transcorregut aquest termini sense haver efectuat el pagament, s'entendrà per desistida la sol·licitud i s'arxivarà l'expedient.
Els pagaments de les taxes podran efectuar-se a través de la pàgina web de "la Caixa".
Haurà de tenir, prèviament, la liquidació de les taxes en la qual figura el codi de barres corresponent a la liquidació.
Si és usuari de Línia Oberta "la Caixa": amb el codi PIN del rebut.
Si no és usuari de Línia Oberta "la Caixa": amb targeta de crèdit.
El termini màxim per resoldre les sol·licituds i notificar l'autorització és d'un mes comptador des de la data d'entrada de la sol·licitud al registre de l'OGE o, en el cas de les oficines de farmàcia, a la Direcció General d'Ordenació Professional i Regulació Sanitària.
El sentit del silenci administratiu és estimatori.
El director general o la directora general d'Ordenació Professional i Regulació Sanitària del Departament de Salut és la persona competent per concedir o denegar l'autorització un cop s'ha verificat que la persona sol·licitant compleix els requisits tecnicosanitaris.
La persona sol·licitant rep per correu ordinari una còpia autenticada de la resolució d'aquesta resolució.
La resolució dictada pel director general o per la directora general d'Ordenació Professional i Regulació Sanitària no exhaureix la via administrativa i contra aquesta resolució es pot interposar un recurs d'alçada davant el conseller o la consellera de Salut en el termini d'un mes, comptador des del dia següent de la notificació, de conformitat amb el que estableixen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.